पाकिस्तान र दक्षिण अफ्रिकाबीचको पहिलो दिनको खेल वर्षाले प्रभावित
पाकिस्तान र दक्षिण अफ्रिकाबीचको दोस्रो टेस्टको पहिलो दिन वर्षाले प्रभावित रहेको छ । दिनमा खालि ५८ ओभरको खेल मात्र सम्भव भएको थियो ।
रावलपिन्डी — पाकिस्तान र दक्षिण अफ्रिकाबीचको दोस्रो टेस्टको पहिलो दिन वर्षाले प्रभावित रहेको छ । दिनमा खालि ५८ ओभरको खेल मात्र सम्भव भएको थियो ।दिनको खेल समाप्त भएको घोषणा हुँदा पाकिस्तानले तीन विकेट गुमाएर १ सय ४५ रन बनाएको छ । त्यसमा कप्तान बाबर आजम ७७ र फवाद आलाम ४२ रन बनाएर खेलिरहेका छन् ।पाकिस्तानले एक समय २२ रन बनाउँदा तीन विकेट गुमाइसकेको थियो । केशव महाराजले दक्षिण अफ्रिकाका लागि दुई विकेट लिए । आजम र आलामले चौथो विकेटका लागि १ सय २३ रनको साझेदारी गरेका छन् । 